Общинска избирателна комисия Грамада

РЕШЕНИЕ   
№ 23  
Грамада, 13.09.2015

ОТНОСНО: Определяне на броя на мандатите за общински съветници в община Грамада при произвеждане на изборите за общински съветници и кметове на 25 октомври 2015 г.

Броят на мандатите за общински съветници се определя в зависимост от броя на населението на общината. Населението на общината се определя въз основа на регистрите за населението, водени от общинските администрации в съответната община, и включва всички граждани, които имат постоянен адрес на територията й.

Броят на населението се установява със справка от съответното териториалното звено на ГД „ГРАО" в МРРБ. Броят на мандатите се определя съгласно чл. 19 от Закона за местното самоуправление и местната администрация .

Във връзка с горното и на основание чл. 87, ал. 1, т. 1 от ИК, във връзка с чл. 13 и чл. 19, ал. 1, т. 7 от ЗМСМА и Решение № 2080-МИ/10.09.2015 г. на ЦИК, ОИК - Грамада

**РЕШИ:**

ОПРЕДЕЛЯ 11 мандати за общинските съветници в община Грамада при произвеждане на изборите за общински съветници и кметове на 25 октомври 2015 г.

Копие от решението да се изпрати незабавно на ЦИК и на Община Грамада.

Председател:

Александър Бояджийски

Зам.председател:

Венцислав Еленков

\* Публикувано на 13.09.2015 г. в 13.40 ч.